《瀑布二首 其二》
宋代·王阮

万仞青空不可攀，天将飞瀑挂其间。一双玉塔倚绝壁，两道白其腾半山。

覆器以攲嗟鲁庙，设瓴而建笑秦关。春风一卷出山去，万里青秧抱瓮闲。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。